Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 393/12/8811	Trebišov, 18.10.2012
EEČ : 2-69-402-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplní svoju vyživovaciu povinnosť v mieste bydliska ani inde voči svojmu XXXXX vyplývajúcu mu z ustanovenia § 62 Zákona o rodine č. 36/2005 Z. z., a to aj napriek tomu, že mu táto povinnosť bola uložená rozsudkom OS XXXXX zo dňa 15.06.2011, právoplatného dňa 20.07.2011, a to prispievať na výživu XXXXX XXXXX sumou vo výške 80,- € mesačne, vždy do 15-teho dňa v mesiaci vopred k rukám matky, počnúc dňom právoplatnosti rozsudku, pričom si túto svoju povinnosť neplní od januára 2012 až doposiaľ, čím na výživnom dlhuje sumu vo výške 720,- €.
lebo zanikla trestnosť činu
Odôvodnenie:
	Uznesením policajného orgánu OO PZ Streda nad Bodrogom pod sp. zn. ČVS: XXXXX bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.  

	Obvinený v priebehu skráteného vyšetrovania využil ustanovenie § 86 písm. a Tr. zákona  o účinnej ľútosti a dlh na bežnom výživnom  za žalované obdobie vo výške 720,- € uhradil k rukám matky dieťaťa XXXXX dňa 11.05.2012 a dňa 27.07.2012 peňažným poštovým poukazom a sumu 520,- € uhradil dňa 01.10.2012 priamo k rukám matky dieťaťa. 

	Uvedenú skutočnosť potvrdila vo svojej výpovedi dňa 03.10.2012 aj matka dieťaťa, v ktorej uviedla, že dlh na bežnom výživnom za žalované obdobie považuje za uhradený. 

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka